А Вы ўпэўнены, што Вашае дзіця цікавіцца менавіта літарамі, а не, скажам, малюнкамі ў кнізе, ці магчымасцю пасядзець у мамы на каленках і паглядзець, як зіхаціць экран манітора? Распячатайце кніжку з адных толькі літараў, палажыце побач з іншымі кніжкамі і паглядзіце да якой кніжкі пацягнецца Вашае дзіця. Калі дзетка перыядычна будзе цягнуцца да літараў і намагацца вывучаць іх, то гэта й сапраўды той рэдкі выпадак, калі дзіця ўжо у 7 месяцаў ведае, што менавіта гэта яму цікава. І тут ужо любая методыка падыйдзе. А вось калі дзіця, як большасць дзетак, яшчэ не гатовае ў такім узросце да навучання чытанню, то ад любой методыкі бяды будзе болей, чым карысці. Не дапамогуць ні колеры, ні памер літараў.